
Disgrifiad Swydd: Darlithydd - Llwybr Addysg ac Ymchwil (Addysg)

	Cyfadran:
	Cyfadran Gwyddoniaeth a Pheirianneg

	Adran/Pwnc:
	Ffiseg

	Cyflog:
	Gradd 8: £38,205 i £44,263 y flwyddyn, ynghyd â buddion pensiwn USS

	Oriau gwaith:
	Amser llawn

	Nifer y swyddi:
	1

	Contract:
	Mae hwn yn swydd tymor penodol, 1 Medi 2026 – 30 Awst 2027 (cyllidwyd gan Cymrodoriaeth Uwch Ymddiriedolaeth Leverhulme y Gymdeithas Frenhinol i'r Athro Chris Allton)

	Lleoliad:
	Gampws Parc Singleton



	Llwybrau Gyrfa Academaidd
	Nod y Llwybrau Gyrfa Academaidd yw sicrhau bod cryfderau academaidd ar draws ystod eang o weithgareddau, megis ymchwil, addysgu, profiad y myfyrwyr, arloesi, ymgysylltu, menter, arweinyddiaeth, rheolaeth a chydweithredu ehangach i gyd yn cael eu cydnabod, eu datblygu, eu gwerthfawrogi a'u gwobrwyo'n briodol.  Ceir pedwar llwybr gyrfa: 
· Addysg
· Addysg ac Ymchwil (Addysg)
· Addysg ac Ymchwil (Ymchwil)
· Ymchwil
Am ragor o wybodaeth am y Llwybrau Gyrfa Academaidd, cliciwch yma.  

Mae meini prawf pob llwybr yn darparu lefelau perfformiad dangosol ar gyfer staff academaidd ar bob lefel, o Ddarlithydd i Athro, a chaiff y rhain eu defnyddio drwy gydol y broses recriwtio. Caiff tystiolaeth a ddarperir ar gyfer pob maen prawf ei hystyried yn unol â'r cam gyrfaol, oriau gwaith, amgylchiadau unigol neu weithgareddau cysylltiedig â gwaith y tu allan i'r gymuned academaidd, er enghraifft, ym myd diwydiant neu mewn lleoliad clinigol. Mae pob croeso i chi ddarparu cyd-destun ynghylch unrhyw amgylchiadau perthnasol megis saib mewn gyrfa, cyfnodau gwyliau neu absenoldeb estynedig, neu gyfrifoldebau gofalu, er enghraifft, a sut mae'r rhain wedi effeithio ar ddatblygiad eich gyrfa.

	Prif Ddiben y Swydd

	1. Addysg: Gallu cynllunio, cyflwyno, gwerthuso ac asesu gweithgarwch addysgu, ymgysylltu'n effeithiol â myfyrwyr a chydweithredu â chydweithwyr er mwyn helpu i wella arferion addysgu personol ac arferion addysgu eraill 
2. Ymchwil: Gallu amlwg i ddatblygu'r maes drwy syniadau a gwybodaeth
3. Arloesi, Ymgysylltu a Menter: Cyfraniadau ym meysydd arloesi, ymgysylltu neu fenter
4. Cydweithredu, Arweinyddiaeth, Rheoli a Gwasanaeth: Gallu cyfrannu mewn ffordd foddhaol at amrywiaeth o rolau gweinyddol yn ymwneud â gweithgarwch academaidd

	Dyletswyddau Cyffredinol
	5. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
6. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd.
7. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
8. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.



	Meini Prawf y Fanyleb Person:
	Tystiolaeth nodweddiadol:

	Cymwysterau

	1. PhD mewn ffiseg
	PhD

	2. Cymhwyster addysgu cydnabyddedig a fyddai'n arwain at Gymrodoriaeth yr Academi Addysg Uwch neu ymrwymiad i gyflawni hyn
	Cymrodoriaeth o'r Academi Addysg Uwch neu gymhwyster addysgu cyfwerth a gydnabyddir, neu ymrwymiad i weithio tuag at Gymrodoriaeth o'r Academi Addysg Uwch neu statws cyfwerth. 

	Addysg

	3. Gwybodaeth a Gwerthoedd Proffesiynol 
	Ymgymryd â datblygiad proffesiynol parhaus a'i gymhwyso er mwyn gwella ymarfer addysgol a'ch datblygiad fel addysgwr.

	4. Datblygu'r cwricwlwm, a'r amgylchedd dysgu
	Gweithgareddau sy'n arwain at welliannau amlwg i'r cwricwlwm, gwelliannau i'r amgylchedd dysgu neu greu gweithgareddau sy'n datblygu unigolion a grwpiau amrywiol o ddysgwyr.

	5. Cymorth i ddysgwyr, cymunedau dysgwyr a'r effaith ar ddysgwyr
	Enghreifftiau o welliannau i gymorth i ddysgwyr, a datblygu cymunedau dysgwyr sy'n gwella ymdeimlad myfyrwyr o berthyn, gan gynnwys tystiolaeth o effaith.

	6. Dylanwad ar gymunedau academaidd/dysgwyr ehangach
	Tystiolaeth o ddylanwad cadarnhaol ar gydweithwyr a'r gymuned academaidd ehangach er mwyn gwella profiad addysgol myfyrwyr.

	Ymchwil

	7. Cyfraniad at gynhyrchu gwybodaeth
	Cyfraniadau amlwg at gynhyrchu gwybodaeth a syniadau, sut maen nhw wedi cael eu cyfleu ac unrhyw gyllid neu ddyfarniadau sy'n cydnabod y gweithgarwch hwn.

	8. Cyfrannu at ddatblygiad unigolion
	Dangos sut mae arbenigedd wedi cael ei ddarparu i dimau, ymchwilwyr unigol a staff yn yr ecosystem ymchwil ac arloesi er mwyn cynorthwyo eu datblygiad.

	9. Cyfraniad at y gymuned ymchwil ac arloesi ehangach
	Datblygu’r gymuned ymchwil ac arloesi drwy weithgareddau ar draws disgyblaethau, sefydliadau a/neu wledydd.

	10. Cyfraniad at gymdeithas ehangach
	Cyfnewid gwybodaeth â rhanddeiliaid perthnasol sy'n cael effaith amlwg.

	Arloesi, Ymgysylltu a Menter

	11. Allbynnau ac effaith
	Sicrhau canlyniadau ac effaith amlwg sy'n ychwanegu gwerth trwy syniadaeth a/neu drosglwyddo syniadau, dulliau, cynhyrchion, gwasanaethau neu atebion, er enghraifft i fusnes, y llywodraeth, iechyd a lles, yr amgylchedd, cymdeithas, a bywyd diwylliannol, yn fewnol ac yn allanol.

	12. Prosiectau a Gweithgareddau
	Dylunio, cynllunio, rheoli a chyflawni gweithgareddau prosiect yn llwyddiannus, gan gynnwys sicrhau adnoddau mewnol ac allanol gofynnol gan noddwyr fel sylfaen i brosiectau a'r gweithgareddau.

	13. Cyfathrebu a Phartneriaethau
	Darparu cyfathrebiadau cynhyrchiol/pwrpasol mewnol ac allanol ac ymgymryd â’r gweithgarwch hwn. Nodi a datblygu partneriaethau ystyrlon â rhanddeiliaid allanol.

	Cydweithredu, Arweinyddiaeth, Rheoli a Gwasanaeth

	14. Cydweithredu/Gwasanaeth 
	Darparu enghreifftiau myfyriol o sut rydych chi wedi dangos dinasyddiaeth barhaus ac wedi cymryd rhan yn gyson yn ystod cyfnod eich penodiad. Rhowch dystiolaeth o effaith sy'n briodol i'r lefel.

	15. Datblygu, Mentora a Rheoli Eraill
	Rheoli a datblygu eraill, a all gynnwys mentora, bod yn rheolwr llinell, neu reoli grwpiau ac unedau.

	16. Arwain yn y Brifysgol.  
	Cyfranogiad ac arweinyddiaeth fewnol yn y Brifysgol a all ymwneud â phortffolio penodol neu gyfrifoldeb am feysydd gweithgarwch cyfan.

	Penodol i'r Pwnc

	17. Profiad o ddysgu ffiseg ar lefel prifysgol
	Enghreifftiau o brofiad blaenorol yn addysgu ffiseg ar lefel y brifysgol, yn ddelfrydol gan gynnwys cydlynu modiwlau, paratoi a marcio asesiadau parhaus ac arholiadau terfynol, defnyddio Amgylchedd Dysgu Rhithwir (VLE), a goruchwylio prosiectau ymchwil israddedig. Byddai dangos gallu i addysgu Astroffiseg neu Disgyrchiant a Cosmoleg yn arbennig o fuddiol.

	Y Gymraeg

	Lefel 1 - ‘ychydig’ e.e. ynganu geiriau Cymraeg, enw lleoedd, enw adrannau. Gallu ateb y ffon yn Gymraeg (bore / prynhawn da). Gallu defnyddio neu ddysgu geiriau ac ymadroddion sylfaenol bob dydd. Gellir cyrraedd lefel 1 o gwblhau cwrs hyfforddi awr-o-hyd.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

